**PLAN RADA I FINANCIJSKI PLAN I. OSNOVNE ŠKOLE ČAKOVEC**

1. UVOD

I. osnovna škola Čakovec obuhvaća zgradu matične škole u Čakovcu, Područne škole Novo Selo Rok i Krištanovec, te dvije športske dvorane i zgradu produženog boravka. Nastava je organizirana u dvije smjene – jutarnja i poslijepodnevna u petodnevnom radnom tjednu.

U školi se održava redovna, izborna, dodatna, dopunska i terenska nastava, te izvannastavne aktivnosti. Nastava se izvodi prema nastavnom planu i programu te kurikulumu škole.

2. OBRAZLOŽENJE PROGRAMA (AKTIVNOSTI I PROJEKTI)

Financijskim planom škole planirana su sredstva za provođenje plana i programa te kurikuluma škole.

a) Redovna nastava, dodatna i dopunska te izborna nastava (izvode je učitelji), a sredstva su osigurana od strane MZOS.

b) Produženi boravak financira se iz sredstava koje osigurava osnivač (Grad Čakovec) te participiraju roditelji (Grad donosi odluku o visini participacije roditelja).

c) Terenska nastava financirat će se iz sredstava roditelja i škole (sredstva iz humanitarnih akcija), prema utvrđenom Godišnjem planu i kurikulumu škole – prijedlog za sufinanciranje učenika daju razrednici u dogovoru s Učiteljskim vijećem.

d) Informatizacija škole kontinuirano će se nadograđivati prema odobrenim sredstvima (MZOS i osnivač, Grad Čakovec), uvođenje e-imenika i e-dnevnika.

e) Obnova i opremanje školskih zgrada financirat će se iz kapitalnih i decentraliziranih sredstava (financijski plan uskladiti s MZOS i osnivačem).

f) Ciljevi provedbe financijskog plana i programa u trogodišnjem razdoblju (2014. – 2016.) dogovorit će se s osnivačem i MZOS te će biti mjerljivi nakon realizacije.

g) Međunarodni projekti Erasmus+ (KIDS i Goodwill) financira Agencija za mobilnost.

Osigurati će se sredstva za praćenje sigurnosti na radu (osposobljavanje djelatnika za zaštitu na radu i zaštitu od požara te praćenje od licenciranih firmi kao kontrolu sigurnosti rada u školi.

Osigurati će se sredstva za sistematske i sanitarne pregleda zaposlenika.

Financijskim planovima i programima se želi osigurati što kvalitetnije uvjete za izvođenje nastave, opremanje škola, te bi postignuća učenika trebala biti bolja i kvalitetnija.

Sredstvima materijalnih troškova osigurat će e podmirivanje energenata (struja, plin, voda), interneta, telefona, uredskog materijala za potrebe nastave, stručnog usavršavanja učitelja, stručnih suradnika, ravnatelja te administrativnih djelatnika.

Kroz trogodišnje razdoblje pokušati ćemo racionalizirati troškove (koliko je najviše moguće), pratit ćemo rezultate korištenja financija te uspoređivati kako ulaganja u pojedine segmente utječu na ukupno poboljšanje rezultata škole.

Naročito će se pratiti uspješnost učenika (poboljšanje pismenosti, općih i specifičnih znanja), što se treba pratiti i s nabavom stručne literature, informatičkih programa te drugih edukativnih sredstava.

Učenike ćemo poticati na kreativnost, razvijanje logičnog zaključivanja, uključivanje u slobodne aktivnosti, natjecanja te druge školske projekte, priredbe i manifestacije gdje će svaki pojedinac moći potvrditi svoju sposobnost odnosno nadarenost.

POKAZATELJI USPJEŠNOSTI – PLAN ZA 2014. – 2016. GODINE

|  |  |  |  |  |  |
| --- | --- | --- | --- | --- | --- |
| Pokazatelji  rezultata | Definicija uspjeha | Broj  aktivnosti | Broj  grupa | Izvor podataka | Broj  učenika |
| Povećanje br. školskih projekata,manifestacija  2014. | Učenike poticati na izražavanje, kreativnost,razvijanje talenta i sposobnosti kroz određene aktivnosti. Vanjsko vrednovanje znanja NCVV.  Evropski projekti (ERASMUS+), međunarodna suradnja (kulturna baština) | 21 | 81 | Škola | Svi učenici |
| Povećanje br. školskih projekata,manifestacija  2015. | Učenike poticati na izražavanje, kreativnost,razvijanje talenta i sposobnosti kroz određene aktivnosti. Projekt e-škole. Vanjsko vrednovanje znanja NCVV.  Evropski projekti (ERASMUS+), međunarodna suradnja (kulturna baština) | 21 | 82 | Škola | Svi učenici |
| Povećanje br. školskih projekata,manifestacija  2016. | Učenike poticati na izražavanje, kreativnost,razvijanje talenta i sposobnosti kroz određene aktivnosti. Projekt e-škole. Vanjsko vrednovanje znanja NCVV.  Evropski projekti (ERASMUS+) , međunarodna suradnja (kulturna baština) | 21 | 82 | Škola | Svi učenici |

Svi učenici uključuju se u pojedine aktivnosti, grupe, priredbe, manifestacije, športske aktivnosti te se mogu potvrditi u onim vještinama, sposobnostima i znanjima gdje su uspješni.

U realizaciju su uključeni i učitelji, učenici, roditelji,stručni suradnici, ravnateljica i svi ostali djelatnici škole.

Realizacija će se pratiti kroz kvalitetu i kvantitetu postignuća.

Definirane ciljeve realizirati u predviđenom roku.

Sadržaje osmisliti u okviru prihvatljivih troškova, pratiti školski razvojni plan (NCVV), prema mogućnostima uključivanje u europske projekte.

ZAKLJUČAK

Osnovni cilj škole je postizanje sve boljih rezultata učenika na svim razinama, otklanjanje svih uočenih nepravilnosti te racionalizacijom financijskih sredstava dobiti najbolje moguće rezultate.